ਅਖ਼ਤਰ ਹੁਸੈਨ (ਸੰਗੀਤਕਾਰ)

ਅਖ਼ਤਰ ਹੁਸੈਨ ਖਾਨ (1900 – 1960)  ਹਿੰਦੁਸਤਾਨੀ ਸ਼ਾਸਤਰੀ ਸੰਗੀਤ ਦੇ ਪ੍ਰਮੁੱਖ ਵੋਕਲ ਘਰਾਣਿਆਂ (ਸੰਗੀਤ ਪਰੰਪਰਾਵਾਂ) ਵਿੱਚੋਂ ਇੱਕ - ਪਟਿਆਲਾ ਘਰਾਣਾ ਨਾਲ ਸਬੰਧਤ ਇੱਕ ਸ਼ਾਸਤਰੀ ਗਾਇਕ ਅਤੇ ਸੰਗੀਤਕਾਰ ਸੀ। ਉਹ ਪਟਿਆਲਾ ਘਰਾਣੇ ਦੇ ਬਾਨੀ ਅਲੀ ਬਖਸ਼ ਜਰਨੈਲ (1850-1920) ਦਾ ਇਕਲੌਤਾ ਪੁੱਤਰ ਹੋਣ ਦੇ ਨਾਲ-ਨਾਲ ਵਿਦਿਆਰਥੀ ਵੀ ਸੀ। ਆਪਣੇ ਪਿਤਾ ਤੋਂ ਇਲਾਵਾ, ਖਾਨ ਨੇ ਸਿਆਲਕੋਟ ਦੇ ਮੀਆਂ ਕਾਦਿਰ ਬਖਸ਼ II ਤੋਂ ਵੀ ਸੰਗੀਤ ਦੀ ਤਾਲੀਮ ਲੀਤੀ ਸੀ।

ਉਹ ਉਸਤਾਦ ਫਤਿਹ ਅਲੀ ਖਾਨ ਅਤੇ ਉਸਤਾਦ ਅਮਾਨਤ ਅਲੀ ਖਾਨ ਦੇ ਪਿਤਾ ਅਤੇ ਉਸਤਾਦ ਸਨ, ਜੋ ਕਿ ਪਾਕਿਸਤਾਨ ਦੀ ਮਸ਼ਹੂਰ ਸ਼ਾਸਤਰੀ ਸੰਗੀਤ ਜੋੜੀ ਸੀ।  ਉਹਨਾਂ ਦੇ ਹੋਰ ਪ੍ਰਸਿੱਧ ਵਿਦਿਆਰਥੀਆਂ ਵਿੱਚ ਗ਼ੁਲਾਮ ਹੁਸੈਨ ਖ਼ਾਨ, ਗੁਲਾਮ ਰਸੂਲ, ਉਸਤਾਦ ਤਾਲਿਬ ਹੁਸੈਨ, ਕਾਜ਼ੀ ਹਬੀਬ ਉੱਲਾ, ਅਤੇ ਤਾਹਿਰਾ ਸੱਯਦ ਸ਼ਾਮਲ ਹਨ।

ਇੱਕ ਸ਼ਾਸਤਰੀ ਗਾਇਕ ਹੋਣ ਤੋਂ ਇਲਾਵਾ, ਅਖ਼ਤਰ ਹੁਸੈਨ ਖਾਨ ਨੇ ਰੇਡੀਓ ਪਾਕਿਸਤਾਨ, ਲਾਹੌਰ ਵਿੱਚ ਇੱਕ ਸੁਪਰਵਾਈਜ਼ਰ ਵਜੋਂ ਵੀ ਕੰਮ ਕੀਤਾ। 

ਅਖ਼ਤਰ ਹੁਸੈਨ ਖਾਨ ਦੀ 1960 ਵਿੱਚ ਲਹੌਰ, ਪਾਕਿਸਤਾਨ ਵਿੱਚ 60 ਸਾਲ ਦੀ ਉਮਰ ਵਿੱਚ ਮੌਤ ਹੋ ਗਈ ਸੀ।

 ਹਵਾਲੇ 

ਸ਼੍ਰੇਣੀ:ਪੰਜਾਬ ਪ੍ਰਾਂਤ (ਬਰਤਾਨਵੀ ਭਾਰਤ) ਦੇ ਲੋਕ
ਸ਼੍ਰੇਣੀ:ਭਾਰਤੀ ਸ਼ਾਸਤਰੀ ਸੰਗੀਤਕਾਰ
ਸ਼੍ਰੇਣੀ:ਭਾਰਤੀ ਮੁਸਲਮਾਨ
ਸ਼੍ਰੇਣੀ:ਜਨਮ 1900
ਸ਼੍ਰੇਣੀ:ਮੌਤ 1960